Klasa: 003-01/18-01/04

Ur. broj: 2170-57-06-18-1

**Zapisnik 77. sjednice Upravnog odbora Zaklade Sveučilišta u Rijeci**

Sjednica je održana 23. svibnja 2018. godine u uredu Zaklade Sveučilišta u Rijeci s početkom u 13 sati.

Materijale za sjednicu dobili su svi članovi Upravnog odbora Zaklade, a prisustvovali su:

- prof. dr. sc. Damir Zec

- Boris Popović, MBA, dipl. ing.

- mr. sc. Edita Stilin,

te ravnateljica Zaklade izv.prof. dr. sc. Iva Rinčić.

**Predložen je sljedeći dnevni red:**

1. Dnevni red sjednice

2. Usvajanje Zapisnika 76. sjednice Upravnog odbora

3. Godišnje izvješće 2017.

4. Natječaj za Nagradu Zaklade 2017. (izmjene kriterija)

5. Akcijski plan strateških smjernica 2018. – 2021.

6. Razno

6.1. Natječaj za izradu mrežnih stranica Zaklade

6.2. Fond SIZIF 2018.

6.3. Kadrovska pitanja (stručna praksa; stručno osposobljavanje – Matea Potočnjak)

6.4. Studentska utrka Akademski zec 2018.

6.5. Obilježavanje 15 godina Zaklade Sveučilišta u Rijeci

6.6. Ugovorne obaveze prema osnivačima

6.7. Izvješće o aktivnostima Zaklade (siječanj – svibanj 2018.)

6.8. Ostalo

**1.** Dnevni red jednoglasno je prihvaćen.

**2.** Zapisnik 76. sjednice jednoglasno je usvojen.

**3.** Godišnje izvješće 2018. jednoglasno je prihvaćeno.

**4.** S obzirom na pojedine žalbe prijavitelja na kriterije natječaja za Nagradu Zaklade Sveučilišta u Rijeci, predložene su sljedeće izmjene:

U kategoriji 3 – znanstvenik, mijenja se kriterij „Tri nagrade znanstvenicima u znanstveno-nastavničkom znanju...“ u „Tri nagrade znanstvenicima u znanstvenom i znanstvenom-nastavničkom znanju...“

U kategorijama umjetnik i mladi umjetnik Upravni odbor imenuje najmanje dvije osobe iz područja umjetnosti s ciljem stručnog vrednovanja zaprimljenih prijava.

U kategoriji životno djelo, stručno povjerenstvo u pravilu se mora sastojati od profesora u trajnom zvanju.

Uvažavaju se samo radovi objavljeni u kalendarskoj godini, od 1. siječnja do 31. prosinca.

Izmjene kriterija jednoglasno su prihvaćene. Ravnateljica će izraditi finalnu verziju, te se odobrava izdavanje natječaja za Nagradu Zaklade Sveučilišta u Rijeci za 2017. godinu.

**5.** Predstavljena je nova četverogodišnja strategija Zaklade za period 2018.- 2021.

Mr. sc. Edita Stilin predložila je da se aktivnost „uključivanje građana u odabir najboljih projekata“ promijeni u „uključivanje studenata u odabir najboljih projekata“. Upravni odbor predložio je dodavanje veće medijske izloženosti u strategiju, u obliku mjesečnih intervjua s mladim znanstvenicima koji su dobili sredstva na natječajima Zaklade i Nagrade Zaklade, u akademskom djelu Novog Lista. Radni naziv „Zaklada predstavlja...“. Predlaže se i okupljanje alumni grupe dobitnika Nagrade Zaklade za životno djelo, s ciljem priključivanja starih dobitnika u nove programe i natječaje Zaklade. Strateške smjernice prihvaćaju se jednoglasno.

**6.** Razno

**6.1.** Donesena je odluka o pobjedniku natječaja za izradu mrežnih stranica Zaklade Sveučilišta u Rijeci. Odabrano je rješenje tvrtke Era nova j.d.o.o. autora Dražena Duvnjaka.

**6.2.** Predstavljen je Fond SIZIF. Ove godine u fondu je 21.000,00 kn. Odobreno je nastavljanje s projektom.

**6.3.** Predstavljene su kadrovske izmjene – stručne prakse studentica Ekonomskog fakulteta u Rijeci te početak stručnog osposobljavanja Matee Potočnjak.

**6.4.** Predstavljanje utrke Akademski zec 2018. Prijavljeno je 136 natjecatelja, a utrka se održava 26. svibnja 2018. godine.


**6.5.** Za obilježavanje 15. godina Zaklade ravnateljica je predstavila ideje: fond DELTA women te rad na STEaM projektu, organizacija i sudjelovanje okruglog stola Zaklada u sklopu Tjedna filantropije. Upravni odbor predložio je i izradu radijske emisije o Zakladi. Izraditi će se finalne ideje.

**6.6.** Jednoglasno je usvojeno da se ugovorne obaveze s osnivačima ne mijenjaju.

**6.7.** Izvješće o aktivnostima Zaklade od siječnja do svibnja 2018. godine jednoglasno je usvojeno.

**6.8.** Postavilo se pitanje na koji način rješiti problem nedospjelih završnih izvješća. Jednoglasno je usvojen prijedlog da se pošalju službeni dopisi svim korisnicima za povrat sredstava ili dostavu izvješća u roku. Predlaže se dodati u natječaj da ukoliko se te obaveze ne ispune, korisnici se ne mogu prijavljivati na natječaje Zaklade.

Sjednica je završila u 14:50 h.



Predsjednik Upravnog odbora: Zapisnik sastavila:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

prof. dr. sc. Damir Zec Matea Potočnjak, mag.oec.